U agar kuch ishlatuvchi tizim xodimlari uni ushlashga harakat qiladigan bo‘lsa, samolyotni portlatib yuborish bilan tahdid qilmoqda. Mavritaniya poytaxti Nuakshot shahridagi xalqaro aeroportda shaxsi noma’lum erkak ichida yo‘lovchilari bo‘lmagan samolyotni egallab oldi. Bu haqda Al Arabia telekanali xabar bermoqda. Xabarda aytilishicha, u agarda kuch ishlatuvchi tizim xodimlari uni ushlashga harakat qiladigan bo‘lsa, samolyotni portlatib yuborish bilan tahdid qilmoqda. Mahalliy OAVning ma’lumot berishicha, u Mavritaniya hukumatidan kompensatsiya to‘lanishini talab qilgan, ammo aynan qanday kompensatsiya to‘lanishi kerakligi noaniq. Samolyot Mavritaniyaning «Ambriar» aviakompaniyasiga tegishli ekanligi aytilmoqda.